By Pooja Shripal Last Updated:
बॉलीवुड एक्ट्रेस रकुल प्रीत सिंह (Rakul Preet Singh) और जैकी भगनानी (Jackky Bhagnani) बी-टाउन के लवली कपल हैं, जो अपनी केमिस्ट्री से फैंस का दिल जीत लेते हैं। हालांकि, जब से उन्होंने अपने रिश्ते को ऑफिशियल किया है, तब से उनके फैंस उनकी शादी का इंतजार कर रहे हैं और अब, उनकी शादी के बारे में अपडेट सामने आया है।
अपने रिश्ते की आधिकारिक घोषणा के लगभग तीन साल बाद रकुल और जैकी अपने रिश्ते को अगले लेवल पर ले जाने के लिए तैयार हैं। कई रिपोर्टों के अनुसार, दोनों ने 22 फरवरी 2024 को शादी के बंधन में बंधने का फैसला किया है। एक अंदरूनी सूत्र ने खुलासा किया कि यह कपल एक इंटीमेट वेडिंग करेगा, जिसमें केवल करीबी दोस्त और उनके परिवार ही शामिल होंगे। सूत्र ने आगे कहा, "वे वास्तव में थोड़े प्राइवेट लोग हैं और शादी को भी प्राइवेट रखना चाहते हैं।"
जब रकुल प्रीत सिंह ने BF जैकी भगनानी संग अपनी लव स्टोरी की शेयर, बताया था- कैसे बढ़ी नजदीकियां, पूरी खबर पढ़ने के लिए यहां क्लिक करें।
इस कपल के एक करीबी सूत्र ने खुलासा किया है कि यह जोड़ा गोवा में अपनी शादी करने की योजना बना रहा है। दोनों अपनी शादी को चर्चाओं से दूर रखने की पूरी कोशिश कर रहे हैं, क्योंकि वे एक शांत, इंटीमेट शादी चाहते हैं। सूत्र ने कहा, "रकुल और जैकी 22 फरवरी को गोवा में शादी कर रहे हैं। वे वास्तव में इसके बारे में चुपचाप रह रहे हैं, क्योंकि वे इस शादी को बहुत इंटीमेट रखना चाहते हैं।"
सूत्र ने आगे बताया कि वे फिलहाल अपनी बैचलर पार्टी के लिए थाईलैंड में हैं। जहां जैकी अपने दोस्तों के साथ बैंकॉक में हैं और अपनी बैचलर लाइफ के आखिरी कुछ दिनों का जश्न मना रहे हैं, वहीं रकुल भी अपनी छुट्टी का आनंद लेने के लिए थाईलैंड में हैं। सूत्र ने कहा, "जैकी इस समय अपनी बैचलर पार्टी के लिए बैंकॉक (थाईलैंड) में हैं। दरअसल, रकुल भी थाईलैंड में हैं और ब्रेक का आनंद ले रही हैं।"
जब रकुल प्रीत सिंह के भाई ने की जैकी भगनानी संग उनकी शादी की पुष्टि, एक्ट्रेस ने दी थी ऐसी प्रतिक्रिया
रकुल प्रीत सिंह जल्द ही बॉबी सिम्हा और प्रिया भवानी शंकर के साथ फिल्म 'इंडियन 2' में बड़े पर्दे पर नजर आएंगी। यह फिल्म 1996 में रिलीज हुई फिल्म 'इंडियन' का सीक्वल है, जिसमें कमल हासन मुख्य भूमिका में थे। जहां तक भगनानी की बात है, निर्माता अपनी 2024 की ईद पर रिलीज होने वाली फिल्म 'बड़े मियां छोटे मियां' पर काम कर रहे हैं। फिल्म में अक्षय कुमार, टाइगर श्रॉफ और सोनाक्षी सिन्हा मुख्य भूमिका में होंगे।
जब रकुल प्रीत ने BF जैकी भगनानी के बर्थडे बैश में पहनी ऑफ शोल्डर ड्रेस, फोटोज देखने के लिए यहां क्लिक करें।
फिलहाल, हम भी रकुल और जैकी के फैंस की तरह उनकी शादी के लिए बेहद एक्साइटेड हैं। तो आपका क्या कहना है? हमें कमेंट करके जरूर बताएं।